Laerskool-redenaars handhaaf puik standaard | News24
Laerskool-redenaars handhaaf puik standaard
Die top-presteerders van die redenaarskompetisie by die Primere Skool Suid-Natal (van links) Wilmare Labuschagne SNP (tweede plek), Charlize van Staden G (wenner), Me. E.E. Pieterse, wat die opening en verwelkoming behartig het, en M.J. Groesbeek G,
HIERDIE verslaggewer se gedagtes het op Donderdag verlede week baie ver in die verlede gaan kuier tydens ‘n genotvolle en insiggewende middag by die Primere Skool Suid-Natal. Die geleentheid was die Suidkus-streektak van die ATKV se senior redenaarskompetisie. Die rede vir die nostalgie was tweeledig … ’n gedagtereis ver terug na die vyftigerjare van die vorige eeu toe die uwe ook op ‘n verhoog in ‘n laerskool-redenaarskompetisie gestaan en praat het, maar so senuweeagtig en onbeholpe was dat dit die beoordeelaars glad nie beindruk het nie. So onbeindruk dat en van hulle (‘n dag of twee later) tereg opgemerk het indien die uwe eendag in die toekoms in die openbaar wil optree, daar nog baie werk voorle.
Benewens die gedagtereis, was daar ook die besef dat die groep van sestien kinders wat aan hierdie kompetisie deelgeneem het, enersyds ‘n puik gehaltepeil gehandhaaf, en andersyds bewys het dat, indien hulle verteenwoordigend is van Afrikaanssprekende leerlinge elders, daar geen rede tot kommer oor die voortbestaan van die taal is nie. Die struikelblokke in die weg van onderrig in die taal, is natuurlik ‘n relevante en kontensieuse saak, maar dis ‘n gesprek vir ‘n ander dag.
Die peil was so hoog dat die punte van die top drie geskei is deur enkele persentasiepunte. Die woordvoerder van die beoordelaars, Dr. Mike Heaney, het in sy opsommingstoespraak die algemene sentiment verwoord van sowel die ander beoordelaars, die uwe en mev.
Colette Stander as mede-organiseerders Me. E.E. Pieterse, Me. B. Erasmus en Mnr. D. Mulder, dat die deelnemers besonder­ trots moet wees op hulself. Hulle was vol selfvertroue, het hul gekose temas temas goed beredeneer, en hoewel daar plek-plek ruimte vir verbetering was, was die algemene peil van so ‘n aard dat elkeen hom of haarself as ‘n wenner kan beskou.
Die drie top-presteerders was, 3. M.J. Groesbeek (Gr 6 Laerskool Gelofte, tema “As dit pap reen”) 2. (Wilmare Labuschagne Gr 6 Suid-Natal Primer, tema “Te veel hooi op jou vurk he”) en die wenner, Charlize­ van Staden (Gr 6 Laerskool Gelofte­, tema “Geld wat stom is”).